钦定古今图书集成/理学汇编/文学典/第009卷 > 张纶林泉随笔 > 《论吴立夫文》
## 钦定古今图书集成/理学汇编/文学典/第009卷 > 张纶林泉随笔 > 《论吴立夫文》

浦阳吴立夫《论倭书》，盖其年十八时所作也。规模仿
司马相如《谕蜀文》。其末所述谕其王之言，虽古之辨
士莫能过也。其他《大游》《观日两赋》，与夫《形释》《泰誓论》
《补牛尾歌辞》等篇，皆雄深卓绝，真先秦、西汉间作者。
前辈柳待制、黄侍讲以文雄一世，皆称赏之，自谓莫
及，信哉！宋太史虽游黄、柳之门，而有得于吴居多。所
著《龙门凝道记》《萝山杂言》《六经论》《七儒解》《诸子》等辨，
文过《法言》《中说》远甚，宜其名满天下，文传四方，为一
代之宗师也欤！